גדעון קליין

גדעון קליין (בצ'כית: Gideon Klein; 6 בדצמבר 1919 – ינואר 1945) היה פסנתרן ומלחין יהודי-צ'כוסלובקי, מארגן חיי התרבות במחנה הריכוז טרזין.

==קורות חיים==
[[שטולפרשטיין להנצחת גדעון קליין]]
קליין נולד למשפחה מוראבית בפז'רוב שבצ'כוסלובקיה. בגיל מוקדם גילה כישרון מוזיקלי והחל ללמוד נגינה בפסנתר אצל רוז'נה קורצובה ווילם קורץ והלחנה אצל אלואיס הבה (בשנים 1939–1940). בדצמבר 1941 גירשו אותו הנאצים למחנה הריכוז טרזין, שם היה, יחד עם פאבל האס, תלמידו של לאוש יאנאצ'ק, הנס קראסה ותלמידו של ארנולד שנברג, ויקטור אולמן, לאחד מחשובי המלחינים במחנה, אחד הבודדים שעסקו בפעילות אמנותית משמעותית. יצירותיו מן השנים האלה כוללות רביעיית מיתרים (דומה באופיה לאופוס 3 של אלבן ברג), שלישיית מיתרים וסונאטה לפסנתר, בין השאר. קליין גם הופיע כפסנתרן סולן ב-16 רסיטלים, לפחות, וכן השתתף בביצועי מוזיקה קאמרית (כחבר בשלישיית פסנתר וברביעיית פסנתר). זוזנה רוז'יצ'קובה הייתה תלמידתו הגטו.

קליין שולח לאושוויץ ומשם לפירסטנגרובה באוקטובר 1944, פחות משבועיים אחרי שהשלים את שלישיית המיתרים שלו. הוא מת במחנה פירסטנגרובה בנסיבות לא-ברורות בתקופת פירוק המחנה בינואר 1945.

המוזיקה של קליין הושפעה מאלואיס הבה, אלבן ברג ובייחוד מלאוש יאנאצ'ק. הוא השתמש במלודיה מתוך "Zápisník zmizelého" של יאנאצ'ק כנושא לדיברטימנטו שלו משנת 1940.

מאזינים בני ימינו יכולים להתרשם מיצירותיו של קליין משנות ה-40 בהקלטות של חברת נורת'איסטרן ושל חברת קוך אינטרנשיונל קלאסיקס, למשל.
יצירותיו נחקרו על ידי המוזיקולוג הישראלי דוד ריד בלוך.

== יצירות נבחרות ==
* ארבעה פרקים לרביעיית מיתרים (1936-38)
* דואו לכינור ו-ויולה בשיטה של רבעי-טון (1940)
* דיברטימנטו לשמונה כלי נשיפה מעץ (1940)
* שלושה שירים לקול גבוה ופסנתר, אופוס 1 (1940)
:# "המזרקה" (יוהאן קליי)
:# "באמצע החיים" (פרידריך הלדרלין)
:# "עם רדת החשכה" (יוהאן וולפגנג פון גתה), תרגומים לצ'כית אריך א. זאודק
* רביעיית מיתרים, אופוס 2 (1941)
* דואו לכינור וצ'לו (1941), לא גמור
* מדריגל לשני סופרנים, אלט, טנור ובס למילים מאת פרנץ הולדרלין, תרגום לצ'כית אריך א. זאודק (1943) '2
* "החטא הראשון" למקהלת גברים לפואמה צ'כית עממית '4
* פנטזיה ופוגה לרביעיית מיתרים (1942-43) '8
* סונאטה לפסנתר (1943) '9
* שלישייה לכינור, ויולה וצ'לו (1944) '11
* פרטיטה (שלישייה לכינור, ויולה וצ'לו בעיבוד לתזמורת קאמרית מאת וויטך זאודק)

==קישורים חיצוניים ==

* [http://www.zemereshet.co.il/artist.asp?id=1154 גדעון קליין - אתר זמרשת]
* [http://www.jewish-music.huji.ac.il/he/content/%D7%92%D7%93%D7%A2%D7%95%D7%9F-%D7%A7%D7%9C%D7%99%D7%99%D7%9F גדעון קליין- המרכז לחקר המוזיקה היהודית, האוניברסיטה העברית בירושלים]
* [http://gideonklein.cz/ Nadace Gideona Kleina - Gideon Klein Foundation]
* [http://holocaustmusic.ort.org/places/theresienstadt/klein-gideon/ Music and the Holocaust - Gideon Klein]
* [https://web.archive.org/web/20050403211658/http://www.musica.cz/comp/klein.htm Gideon Klein - Czech Composer]
* [https://web.archive.org/web/20110926220503/http://www.fuguemasters.com/klein.html Page on Gideon Klein]
* [https://web.archive.org/web/20090326061938/http://claudet.club.fr/Terezin/index.html Comprehensive discography of Terezin Composers by Claude Torres]
* [https://web.archive.org/web/20060203101053/http://www.jewishmuseum.cz/en/atony.htm Czech Jewish Museum]
* [http://www.romantic-robot.com Further reading and listening on] Terezín: The Music 1941-44
* 
* 

קטגוריה:פסנתרנים יהודים צ'כים
קטגוריה:מלחינים יהודים צ'כים
קטגוריה:יהודים בשואה
קטגוריה:מוזיקאים שנספו בשואה
קטגוריה:אסירים במחנה הריכוז אושוויץ
קטגוריה:אסירים בגטו טרזיינשטט
קטגוריה:מוזיקאים שנספו במחנה ההשמדה אושוויץ
קטגוריה:ילידי 1919
קטגוריה:נפטרים ב-1945